**Rámcová dohoda o poskytovaní služieb**

**uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov a príslušných ustanovení zákona č. 343/2015 Z. z. o verejnom obstarávaní a   
o zmene a doplnení niektorých zákonov v znení neskorších predpisov** (ďalej ako „Zákon o verejnom obstarávaní“)

**(ďalej aj ako „rámcová dohoda“ alebo „dohoda“)**

**medzi zmluvnými stranami:**

**Názov:**  Slovenská inovačná a energetická agentúra

**Sídlo:** Bajkalská 27, 827 99 Bratislava

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu:** SK65 8180 0000 0070 0006 2596

**BIC:** SPSRSKBA

**Štatutárny orgán:** Ing. Peter Blaškovitš, generálny riaditeľ

**Právna forma:**  príspevková organizácia zriadená rozhodnutím Ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** Mgr. Martina Bobačicová

**Kontakt: e-mail, tel.:** [martina.bobacicova@siea.gov.sk](mailto:martina.bobacicova@siea.gov.sk), 0908 533 525

**(ďalej len „objednávateľ“)**

a

**Obchodné meno:** .....................................................

**Sídlo:**  .....................................................

**IČO:**  .....................................................

**DIČ:** .....................................................

**IČ DPH:**  .....................................................

**Bankové spojenie:** .....................................................

**Číslo účtu:** .....................................................

**Štatutárny orgán:**  .....................................................

**Spoločnosť zapísaná v OR OS** .....................................................

**Oddiel:**  .....................................................

**Vložka číslo:**  .....................................................

**Vecne zodpovedný:** .....................................................

**Kontakt: e-mail, tel.:** .....................................................

(ďalej len **„dodávateľ“**)

(ďalej spolu aj ako „zmluvné strany“)

**Preambula**

Podkladom pre uzatvorenie tejto Rámcovej dohody sú podmienky uvedené vo Výzve na predkladanie ponúk zákazky č. NZ 1721 , ktorú vyhlásil Objednávateľ dňa XXX v zmysle § 117 zákona o verejnom obstarávaní.

**Článok I.**

**Predmet zmluvy**

1. Predmetom tejto rámcovej dohody, uzatvorenej v súlade so Zákonom o verejnom obstarávaní, je záväzok dodávateľa, zabezpečovať pre objednávateľa na základe jeho čiastkových objednávok kompletný výkon servisných prác, vrátane opráv a údržby (ďalej len „Služby“) v rozsahu a termínoch určených Prílohou č. 1 - Opis Predmetu zákazky, ktorá tvorí neoddeliteľnú súčasť tejto rámcovej dohody (ďalej len „Príloha č. 1“), na motorových vozidlách objednávateľa, ktorých zoznam spolu s bližšou špecifikáciou tvorí Prílohu č. 2 tejto rámcovej dohody, ktorá je neoddeliteľnou súčasťou tejto rámcovej dohody (ďalej len „Vozidlo“), a to za podmienok dohodnutých v tejto rámcovej dohode, v súlade s predloženou cenovou ponukou dodávateľa ako úspešného uchádzača uskutočneného postupu verejného obstarávania. Objednávateľ sa zaväzuje riadne ukončené Služby na Vozidle prevziať a zaplatiť dodávateľovi dohodnutú odplatu podľa Článku IV. tejto rámcovej dohody. Predložená cenová ponuka dodávateľa tvorí Prílohu   
   č. 3 tejto rámcovej dohody, ktorá je neoddeliteľnou súčasťou tejto rámcovej dohody; ďalej ako „Predmet rámcovej dohody“.

**Článok II.**

**Práva a povinnosti zmluvných strán**

1. Dodávateľ je povinný vykonávať dohodnuté servisné práce riadne a včas, s odbornou starostlivosťou, v dohodnutom rozsahu a kvalite, v súlade s platnými právnymi predpismi a inými technickými normami vrátane prevádzkovo – bezpečnostných predpisov pre Vozidlá objednávateľa. Dodávateľ rovnako zodpovedá za vykonávanie činností, na ktoré má kvalifikáciu, resp. platné oprávnenie. Dodávateľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné vykonanie prác podľa tejto rámcovej dohody. Dodávateľ je zároveň povinný vykonávať všetky práce podľa tejto rámcovej dohody v súlade s pokynmi výrobcu Vozidla a v čo najkratšom čase, dodržiavať technologické postupy predpísané výrobcom Vozidla, pri vykonávaní servisných prác používať len originálne náhradné diely, ako aj konzultovať s objednávateľom všetky opravy pred ich realizáciou.
2. Dodávateľ je povinný poskytnúť objednávateľovi na základe čiastkových objednávok objednávateľa plnenia podľa tejto rámcovej dohody včas a riadne, odborne a hospodárne,   
   v rozsahu a v kvalite v súlade s Prílohou č. 1 tejto rámcovej dohody a v jednotlivých záväzných objednávkach a ich prílohách.
3. Objednávateľ si vyhradzuje právo počas celej doby platnosti tejto rámcovej dohody dopĺňať, odstraňovať alebo obmieňať motorové vozidlá uvedené v zozname Prílohe č. 2 tejto rámcovej dohody.
4. Dodávateľ sa zaväzuje po celú dobu trvania rámcovej dohody disponovať prevádzkou vybavenou v súlade s Prílohou č. 1 tejto rámcovej dohody. V prípade, ak prestane disponovať takto vybavenou prevádzkou, je objednávateľ oprávnený od tejto dohody odstúpiť s okamžitou platnosťou pre podstatné porušenie dohody.
5. Objednávateľ je povinný vzniesť námietky alebo pripomienky k poskytovaným Službám podľa bodov 2 až 4 tohto článku tejto rámcovej dohody bezodkladne, ako sa o nich dozvedel, najneskôr však v záručnej dobe podľa Článku VI. tejto rámcovej dohody.
6. Objednávateľ sa zaväzuje poskytnúť dodávateľovi nevyhnutne potrebnú súčinnosť.
7. Dodávateľ sa zaväzuje zachovávať mlčanlivosť o skutočnostiach, o ktorých sa dozvedel   
   v súvislosti s plnením záväzkov podľa tejto rámcovej dohody, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám. V prípade, porušenia tejto povinnosti je objednávateľ oprávnený od tejto dohody odstúpiť s okamžitou platnosťou pre podstatné porušenie dohody.

**Článok III.**

**Doba platnosti rámcovej dohody,**

**termín, miesto a podmienky plnenia rámcovej dohody**

1. Táto rámcová dohoda sa uzatvára na dobu určitú, a to na 36 mesiacov odo dňa jej účinnosti alebo do vyčerpania celkovej zmluvnej ceny predmetu plnenia uvedenej v Článku IV. bod 1 podľa toho, ktorá udalosť nastane skôr.
2. Miestom plnenia sú prevádzky dodávateľa, uvedené v Prílohe č. 3 tejto rámcovej dohody.
3. Poskytovanie Služieb v súvislosti s Vozidlami vykoná dodávateľ bez zbytočného odkladu,   
   v lehotách podľa Prílohy č. 1 tejto rámcovej dohody.
4. Zmluvné strany sa dohodli, že poskytovanie Služieb v súvislosti so servisom Vozidiel sa bude uskutočňovať na základe samostatných záväzných objednávok vystavených objednávateľom. Vystaveniu objednávky bude, zo strany objednávateľa, predchádzať zaslanie žiadosti o zaslanie predbežnej kalkulácie ceny predpokladaných Služieb, ktoré majú byť realizované v súvislosti s poskytovaním Služieb pre každé konkrétne Vozidlo osobitne (ďalej len „Cenová ponuka“). Takáto žiadosť bude dodávateľovi zo strany objednávateľa zaslaná formou e-mailovej správy (ďalej len „e-mail“) na jeho adresu uvedenú v záhlaví tejto rámcovej dohody.
5. Dodávateľ je povinný zaslať e-mailom Cenovú ponuku v lehote 2 pracovných dní odo dňa doručenia žiadosti o cenovú ponuku objednávateľovi. V prípade, ak objednávateľ bude akceptovať obsah cenovej ponuky, zašle dodávateľovi záväznú objednávku za účelom poskytnutia Služieb dohodnutých podľa tejto rámcovej dohody. V prípade, ak objednávateľ nebude akceptovať Cenovú ponuku, oznámi obratom túto skutočnosť prostredníctvom e-mailu dodávateľovi.
6. Dodávateľ po doručení záväznej objednávky potvrdí jej príjem a súhlas s objednávkou formou   
   e-mailovej správy vecne zodpovednej osobe objednávateľa na e-mailovú adresu uvedenú v záhlaví tejto rámcovej dohody.
7. Dodávateľ prevezme Vozidlo za účelom poskytnutia Služby na základe vystaveného Zákazkového listu prostredníctvom poverenej osoby, ktorá je oprávnená prevziať Vozidlo v mene dodávateľa na opravu, vykonanie realizáciu Služby v dohodnutom čase na adrese uvedenej objednávateľom.
8. Po vykonaní Služby dodávateľ zašle objednávateľovi Zákazkový list s rozpisom skutočných normohodín a cien jednotlivých komponentov použitého materiálu. Objednávateľ bezodkladne potvrdí e-mailom prijatie Zákazkového listu dodávateľovi.
9. Dodávateľ je povinný bezodkladne po vykonaní Služby a ostatných súvisiacich administratívnych úkonov vyplývajúcich z tejto rámcovej dohody doviezť Vozidlo do sídla objednávateľa. Prevzatie Vozidla zrealizuje kontaktná osoba objednávateľa, alebo iná ním poverená osoba.
10. Pri odovzdaní Vozidla v sídle objednávateľa je osoba poverená dodávateľom povinná vykonať   
    za prítomnosti kontaktnej osoby objednávateľa fyzickú obhliadku zrealizovanej Služby   
    na predmetnom Vozidle. Poverená osoba objednávateľa svojím podpisom Zákazkovom liste potvrdí prevzatie Vozidla od dodávateľa. V prípade zjavných závad a iných zjavných poškodení je objednávateľ prostredníctvom povereného zamestnanca, oprávnený odmietnuť prevzatie Vozidla a požadovať vykonanie nápravy, čo musí byť zaznamenané na Zákazkovom liste. Takto odmietnuté Vozidlo je dodávateľ povinný opätovne prevziať na vykonanie nápravy. Náprava poskytnutej Služby musí byť vykonaná v lehote podľa bodu 3 tohto článku rámcovej dohody. Dodávateľovi nová lehota neplynie.
11. Oboma zmluvnými stranami podpísaný Zákazkový list je podkladom pre vystavenie faktúry dodávateľom; tento tvorí neoddeliteľnú súčasť faktúry.
12. Ak dodávateľ pri vykonávaní Služby zistí ďalšie závady na Vozidle okrem tých, ktoré boli predmetom záväznej objednávky, je povinný ihneď o tejto skutočnosti informovať objednávateľa, pričom dodávateľ nie je oprávnený vykonať opravu takto zistenej závady bez toho, aby mu bola zo strany objednávateľa doručená nová písomná objednávka k oprave takto zistenej závady. Dodávateľ zašle e-mailom cenovú kalkuláciu osobitne na takto zistenú závadu a následne objednávateľ vystaví a zašle objednávku na vykonanie takejto Služby. Lehota plnenia sa v takomto prípade môže primerane predĺžiť.
13. Dodávateľ nie je v omeškaní s poskytnutím Služby podľa tejto rámcovej dohody, ak mu objednávateľ neodovzdal Vozidlo a dokumenty potrebné na riadne poskytnutie Služby. Po dobu trvania omeškania objednávateľa s odovzdaním Vozidla alebo dodaním potrebnej dokumentácie, potrebnej na riadne poskytnutie Služby podľa tejto rámcovej dohody dodávateľom, resp. inej formy neposkytnutia súčinnosti, neplynie dohodnutá doba   
    na poskytnutie Služby podľa bodu 3 tohto článku rámcovej dohody.
14. Zmluvné strany sa zaväzujú písomne si oznamovať skutočnosti, ovplyvňujúce poskytovanie servisu po stránke obsahovej a termínovej.

**Článok IV.**

**Cena a platobné podmienky**

1. Cena za Služby tejto rámcovej dohody bola stanovená na základe výsledku verejného obstarávania a dohodou zmluvných strán v súlade so zákonom č. 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách a je určená v EUR.

Celková zmluvná cena za Služby za celé obdobie trvania rámcovej dohody je:

Cena bez DPH xxxxx

DPH xxxxx

Celková zmluvná cena za Služby s DPH xxxxx

1. Podrobná špecifikácia ceny za Služby je uvedená v Prílohe č. 4 tejto rámcovej dohody, ktorá tvorí jej neoddeliteľnú súčasť. Cena za materiál, spotrebný materiál a náhradné diely na celé obdobie trvania Dohody je stanovená objednávateľom v celkovej výške 40 000,00 EUR bez DPH, 48 000,00 EUR s DPH. Množstvá položiek uvedené v Prílohe č. 4 sú predpokladané. Podľa konkrétnych potrieb je možné operatívne čerpať aj nad rámec predpokladaného množstva jednotlivých položiek, pričom celková zmluvná cena podľa bodu 1 tohto článku je maximálna a nemôže byť prekročená.
2. Dohodnutá celková zmluvná cena za Služby je cena konečná a sú v nej zahrnuté všetky náklady dodávateľa spojené s plnením rámcovej dohody a nemožno ju v priebehu trvania rámcovej dohody meniť. Cenu počas platnosti rámcovej dohody bude možné zmeniť len v prípade zmeny sadzby DPH a iných platných všeobecne záväzných právnych predpisov na základe písomného dodatku uzavretého oboma zmluvnými stranami.
3. Objednávateľ sa zaväzuje do skončenia platnosti a účinnosti tejto rámcovej dohody objednať u dodávateľa jednotlivé plnenia tak, aby celková zmluvná cena uvedená v bode 1 tohto článku rámcovej dohody nebola prekročená. Objednávateľ nenesie zodpovednosť za nedočerpanie celkovej zmluvnej ceny podľa bodu 1 tohto článku rámcovej dohody a dodávateľ berie   
   na vedomie, že celková zmluvná cena nemusí byť dočerpaná úplne.
4. Dodávateľ je oprávnený vystaviť faktúru po riadnom a včasnom poskytnutí Služby v súlade   
   so Zákazkovým listom.
5. Objednávateľ sa zaväzuje uhradiť dodávateľovi cenu za poskytnuté Služby na základe faktúr vystavených dodávateľom, a to do 30 kalendárnych dní.
6. Faktúra musí obsahovať všetky náležitosti v súlade s platnými právnymi predpismi, špecifikáciu poskytnutých Služieb a špecifikáciu fakturovanej sumy a musí byť vystavená v súlade s touto rámcovou dohodou a Zákazkovým listom. V prípade, ak dodávateľ vystaví a doručí objednávateľovi chybnú alebo neúplne vystavenú faktúru, objednávateľ nie je povinný takúto faktúru uhradiť.
7. Objednávateľ je oprávnený chybnú alebo neúplne vystavenú faktúru vrátiť dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry objednávateľovi. Zmluvné strany sa dohodli, že táto doba sa nebude považovať za dobu omeškania objednávateľa so zaplatením ceny za služby poskytnuté v zmysle tejto rámcovej dohody a dodávateľ nemá po túto dobu nárok na úrok z omeškania voči objednávateľovi.
8. Fakturovaná cena sa považuje za uhradenú dňom jej odpísania z účtu objednávateľa.
9. Objednávateľ umožní dodávateľovi vystavenie a doručenie aj elektronickej faktúry podľa Zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej len „zákon o e-Governmente“), k čomu týmto udeľuje svoj súhlas. V prípade, ak dodávateľ využije možnosť zasielania elektronickej faktúry, táto musí byť doručená do elektronickej schránky objednávateľa zriadenej podľa zákona o e-Governmente.
10. V zmysle Zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.
11. Objednávateľ v súvislosti s poskytovaním Služieb na základe tejto rámcovej dohody neposkytuje preddavok ani zálohovú platbu.
12. V prípade, že dodávateľ nebol pred uzatvorením rámcovej dohody platiteľom DPH a stane sa ním po uzatvorení tejto rámcovej dohody, nemá nárok na zvýšenie ceny o hodnotu DPH, ak túto neuviedol vo svojej cenovej ponuke.

**Článok V.**

**Sankcie**

1. Zmluvné strany navzájom zodpovedajú za náhradu škody spôsobenú porušením svojich záväzkov vyplývajúcich z tejto rámcovej dohody alebo z všeobecne záväzných právnych predpisov podľa ustanovení § 373 a nasl. zákona č. 513/1991 Zb. Obchodného zákonníka   
   v platnom znení (ďalej ako „Obchodný zákonník“).
2. V prípade, ak je dodávateľ v omeškaní s dodaním Služby podľa predchádzajúcej vety o viac než 5 pracovných dní objednávateľ má nárok na zmluvnú pokutu vo výške 10 % z dohodnutej odmeny poskytnutého plnenia. Tým nie je dotknutý nárok objednávateľa na náhradu škody ani na odstúpenie od tejto rámcovej dohody.
3. V prípade, ak dodávateľ neposkytne Služby vôbec, má objednávateľ nárok na zmluvnú pokutu vo výške odmeny, ktorá by dodávateľovi prislúchala za predmetné plnenie. Zaplatením zmluvnej pokuty nie je dotknuté právo objednávateľa na náhradu škody, ktorá mu vznikla neposkytnutím plnenia ani na odstúpenie od tejto rámcovej dohody.
4. Omeškanie dodávateľa podľa bodu 2 alebo bodu 3 tohto článku rámcovej dohody sa považuje za podstatné porušenie dohody, pre ktoré objednávateľ môže okamžite odstúpiť od tejto rámcovej dohody.
5. Zmluvná pokuta podľa bodu 3 a bodu 4 tohto článku rámcovej dohody je splatná   
   do 15 kalendárnych dní odo dňa, kedy objednávateľ písomne vyzve dodávateľa na jej zaplatenie.
6. V prípade omeškania objednávateľa s úhradou ceny za poskytnuté Služby podľa Článku IV. tejto rámcovej dohody, je dodávateľ oprávnený požadovať od objednávateľa úhradu úroku   
   z omeškania podľa § 369 a nasledujúcich Obchodného zákonníka.

**Článok VI.**

**Záruka**

1. Dodávateľ zodpovedá za vady poskytnutých Služieb (vrátane právnych vád) počas doby trvania záručnej doby. Záručná doba trvá 24 mesiacov a začína plynúť dňom prevzatia Vozidla,   
   ku ktorému sa vzťahujú Služby poskytnuté dodávateľom. Dodávateľ poskytuje objednávateľovi záručnú dobu na jednotlivé čiastkové plnenia Služieb podľa rámcovej dohody odo dňa podpísania príslušného Zákazkového listu oprávnenými zástupcami oboch zmluvných strán.
2. Počas záručnej doby má objednávateľ nárok na bezplatné odstránenie vád najneskôr   
   do 5 pracovných dní od písomného oznámenia požiadavky objednávateľa na odstránenie vád dodávateľovi.
3. Reklamáciu vád v zmysle predchádzajúceho bodu uplatní objednávateľ u dodávateľa písomne, s presnou špecifikáciou reklamovaných skutočností bezodkladne po ich zistení, najneskôr však v lehote podľa bodu 1 tohto článku rámcovej dohody.

1. Dodávateľ zodpovedá za to, že Služby podľa tejto rámcovej dohody sú poskytované s odbornou starostlivosťou a bez vád, v kvalite a vyhotovení zodpovedajúcom najvyššiemu štandardu   
   v danej oblasti.
2. Ak dodávateľ poruší svoju povinnosť podľa bodu 2 tohto článku, objednávateľ má nárok   
   na zmluvnú pokutu podľa bodu 2 Článku V. tejto rámcovej dohody.
3. Objednávateľ nie je povinný prevziať od dodávateľa čiastkové plnenie Služby, ktoré má vady v čase jeho odovzdania. V tomto prípade sa dodávateľ zaväzuje bezodkladne k bezplatnému odstráneniu vád, a to najneskôr do 5 pracovných dní. Zistené vady budú spísané v dodacom liste, resp. Zákazkovom liste alebo posudku - kalkulácii (v prípade poistných udalostí), podpísanom oprávnenými zástupcami zmluvných strán, pričom lehota na odstránenie vád začína plynúť dňom podpísania dodacieho listu, resp. Zákazkového listu alebo posudku - kalkulácie (v prípade poistných udalostí), oprávnenými zástupcami zmluvných strán.

**Článok VII.**

**Zmena rámcovej dohody**

1. Zmeny a doplnky dohody je možné robiť len písomnými dodatkami, podpísanými oprávnenými zástupcami Zmluvných strán, ktoré budú jej neoddeliteľnou súčasťou a ktoré musia byť v súlade s § 18 Zákona o verejnom obstarávaní.
2. Zmluvné strany sa dohodli, že sa k návrhu dodatku k dohode vyjadria v lehote 15 pracovných dní odo dňa, kedy bol návrh dodatku k dohode druhej Zmluvnej strane doručený.
3. V prípade, že niektorý zo subdodávateľov nie je v okamihu podpisu dohody známy a vstúpi do procesu v priebehu plnenia predmetu dohody, resp. sa zmení niektorý zo subdodávateľov počas realizácie dohody, musí byť tento subdodávateľ odsúhlasený Zmluvnými stranami formou písomného dodatku k dohode.
4. Zmenou sa nesmie meniť charakter dohody.
5. Zmena dohody musí byť písomná.
6. Objednávateľ môže odstúpiť od časti dohody, ktorou došlo k podstatnej zmene pôvodnej dohody a ktorá by si vyžadovala nové verejné obstarávanie.

**Článok VIII.**

**Ukončenie rámcovej dohody**

1. Túto rámcovú dohodu možno ukončiť pred uplynutím dohodnutej doby jej platnosti jedným   
   z nasledujúcich spôsobov:
   1. odstúpením od rámcovej dohody,
   2. vyčerpaním celkovej zmluvnej ceny predmetu plnenia,
   3. výpoveďou,
   4. dohodou.
2. Zmluvné strany môžu od tejto rámcovej dohody odstúpiť v prípade:
   1. ak to upravuje táto rámcová dohoda,
   2. ak dodávateľ opakovane neposkytne Služby v dohodnutom množstve, kvalite, mieste, termíne a čase, zmluvné strany budú túto skutočnosť považovať za porušenie tejto rámcovej dohody, ktorá zakladá právo objednávateľa na odstúpenie od tejto rámcovej dohody,
   3. dodávateľ je oprávnený odstúpiť od tejto rámcovej dohody v prípade, aj ak objednávateľ neuhradí dodávateľovi dohodnutú odmenu do 30 kalendárnych dní odo dňa doručenia faktúry, vystavenej v súlade s touto rámcovou dohodou.
3. Odstúpenie od tejto rámcovej dohody musí byť vykonané v písomnej forme, pričom účinky odstúpenia od rámcovej dohody nastanú dňom doručenia písomného odstúpenia od rámcovej dohody druhej zmluvnej strane.
4. Každá zo zmluvných strán je oprávnená túto rámcovú dohodu vypovedať aj bez uvedenia dôvodu, s výpovednou lehotou 3 mesiace, plynúcou od prvého dňa mesiaca nasledujúceho   
   po mesiaci, v ktorom bola písomná výpoveď doručená druhej zmluvnej strane.
5. Túto rámcovú dohodu je možné ukončiť aj písomnou dohodou zmluvných strán, a to ku dňu uvedenému v tejto písomnej dohode.

**Článok IX.**

**Osobitné ustanovenia**

1. Písomnosti podľa tejto rámcovej dohody je možné doručovať poštou, kuriérom, alebo elektronickými prostriedkami. Elektronickými prostriedkami nie je možné zasielať, odstúpenie od tejto rámcovej dohody a výpoveď rámcovej dohody. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej zmluvnej strany   
   o prijatí písomnosti (elektronickými prostriedkami alebo faxom).
2. Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.

**Článok X.**

**Záverečné ustanovenia**

1. Túto rámcovú dohodu možno meniť alebo doplniť iba písomne, a to na základe vzájomnej dohody zmluvných strán podpísanej ich oprávnenými zástupcami, v súlade s ustanoveniami zákona o verejnom obstarávaní.
2. Právne vzťahy neupravené touto rámcovou dohodou sa spravujú príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
3. Táto rámcová dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR objednávateľom v súlade s ustanovením § 5a zákona č. 211/2000 Z. z.   
   o slobodnom prístupe k informáciám v znení neskorších predpisov v spojení s ustanovením   
   § 47a zákona č. 40/1964 Zb. Občianskeho zákonníka v platnom znení.
4. Ak bude akékoľvek ustanovenie tejto rámcovej dohody vyhlásené za neplatné, platnosť ostatných ustanovení rámcovej dohody zostane nedotknutá. V takomto prípade sa zmluvné strany dohodli, že uzatvoria dodatok k tejto rámcovej dohode a tie ustanovenia, ktoré stratili platnosť, nahradia ustanoveniami, ktorých obsah bude čo najviac podobný pôvodnému zámeru s tým, aby bol zachovaný účel a cieľ tejto rámcovej dohody, pri rešpektovaní nových faktov, bez ujmy pre obe zmluvné strany.
5. Zmluvné strany vyhlasujú, že akékoľvek nezhody alebo spory pri realizácii tejto rámcovej dohody budú prednostne riešené vzájomnými rokovaniami. Pokiaľ sa zmluvné strany nedohodnú, obrátia sa na vecne a miestne príslušný súd v Slovenskej republike.
6. Zmluvné strany podpisom rámcovej dohody vyhlasujú, že získané osobné údaje pri plnení tejto rámcovej dohody budú spracovávať v zmysle ustanovenia § 13 zákona Národnej rady SR   
   č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Tieto osobné údaje budú spracovávať, za účelom plnenia rámcovej dohody, jej archivácie podľa príslušných právnych predpisov a podmienok stanovených zákonom o verejnom obstarávaní. Po skončení platnosti rámcovej dohody a uplynutí zákonných lehôt budú všetky osobné údaje vymazané.
7. Táto rámcová dohoda je vyhotovená v troch rovnopisoch, pričom objednávateľ obdrží po jej podpise oprávnenými zástupcami oboch zmluvných strán dva rovnopisy a dodávateľ jeden rovnopis.
8. Túto rámcovú dohoda uzatvárajú zmluvné strany slobodne, vážne, určito a zrozumiteľne a na znak súhlasu s jej obsahom pripájajú ich oprávnení zástupcovia svoje vlastnoručné podpisy.

V Bratislave, dňa V ........................, dňa

Za objednávateľa Za dodávateľa

.....................…................................................. .........................................................................

Slovenská inovačná a energetická agentúra

Ing. Peter Blaškovitš

generálny riaditeľ

Prílohy:

Príloha č. 1 Opis predmetu zákazky

Príloha č. 2 Zoznam služobných motorových vozidiel

Príloha č. 3 Podrobná špecifikácia ceny

Príloha č. 4 Zoznam subdodávateľov

Príloha č. 5 Čestné prehlásenie